তাঁর বর্ণিত হাদিসের সংখ্যা দুই হাজার দুই শত দশটি। তিনি নবী (সঃ) এর ইন্তেকালের পর প্রায় পঞ্চাশ বছর জীবিত ছিলেন। মানুষ তাঁর কাছ থেকে অনেক কিছু জানতে ও শুনতে পেরেছেন। হাফেজ ইবনে হাজার (রঃ)অনেক স্থানে হযরত আয়েশা (রাঃ) থেকে হাদিস শাস্ত্রের জ্ঞানার্জনকারী আটাশি জনের নাম উল্লেখ করার পরে লিখেছেন যে, এ সব ব্যক্তিবর্গ ছাড়াও বিরাট সংখ্যক লোক তাঁর থেকে হাদিস বর্ণনা করেছেন। এ ভাবে হযরত সাফিয়া (রাঃ), হযরত উম্মে সালমা, হযরত ফাতেমা বিনতে কয়েসের কাছ থেকে সকালীন বহুত পন্ডিত ও হাদিস বিশারদ হাদিস বিষয়ক জ্ঞান অর্জন করেছেন। এভাবে আমেরা বিনতে আবদুর রহমান, সাইয়েদা নাফিসা সহ বহুত পর্দানসীনা মহিলা শিক্ষা ক্ষেত্রে বিরাট অবদান রেখে গেছেন।